Kubaba

Kubaba, Kug-Bau – III Kišo dinastijos  valdovė (~ XXV a. pr. m. e.), vienintelė žinoma valdovė moteris šumerų sudarytame Karalių sąraše, atėjusi į valdžią po nugalėto Mario dinastijos valdovo Šarum-itero. Kitose versijose ji tapatinama su IV Kišo dinastija, perėmusia valdžią iš Akšako karalystės. 

Prieš tapdama monarche, Kubaba tebuvo smuklės šeimininke. Apie jos iškilimą užsimenama Veidnerio kronikoje. Jos sostą perėmė sūnus Puzur-Suenas ir anūkas Ur-Zababa iš IV KIšo dinastijos, pagal vienus šaltinius, kaip tiesioginiai paveldėtojai, pagal kitus – įsimaišant Akšako dinastijos atstovams. Ur-Zubaba dar žinomas kaip valdęs Šumerą dar esant jaunam Sargonui Akadiečiui, netrukus iškilusiam su savo karinėmis pergalėmis.

Deivės kultas 

Visoje Mesopotamijoje buvo pastatyta šventyklų Hubabos garbei. Huritų eroje ji gali būti tapatinama su Kebat, arba Hepat, tituluojama deive Motina Hanana. Kubaba tapo senovės Sirijos miesto Karkemišo aukštutiniame Eufrate sergėtoja (vėlyvasis huritų – ankstyvasis hetitų laikotarpis). Ji minima luvių, mažiau – hetitų tekstuose, daugiausiai – huritų ritualų aprašymuose. Vėliau jos kultas plito ir pagrindinės deivės vardas buvo pritaikomas po hutitų iškilusiose Anatolijos regiono karalystėse. Vėliau Frygijos motinos (Matar Kubileya) atvaizdas su įrašais vaizduojamas iš akmens iškaltose skulptūrose. Lydijoje Hubaba buvo vadinama Kuvav ar Kufav, vėliau helenizuota į kitas panašias formas.

Nuorodos 

 Šumero karalių sąrašas
 Veidnerio kronika apie Kubabą 

Šumero valdovai
Dievai